laion/Wikipedia-Exotic huggingface dataset:
דורוחוי

דורוחוי (Dorohoi, יידיש: דורוהוי), עיר, במחוז בוטושאן, רומניה. העיר שוכנת בחבל הארץ מולדובה בחלק השמאלי של עמק הסירט, בחלק העליון של נחל ז'יז'יה ויובליו, בוחאי, מוריי, קריבה וגיצלואיה. העיר מוזכרת לראשונה במסמך מיום 6 באוקטובר 1407. החל מהמאה ה-15 המקום שימש כמרכז מנהלי של צפון מולדובה. העיר נבזזה בשנת 1509 על ידי הפולנים ובשנים 1510 ו-1513 על ידי הטטרים. בשנת 1568 נבנתה מחדש, במחצית השנייה של המאה ה-17 נבזזה על ידי הטטרים ומאז ירדה בחשיבותה. בשנת 1930 חיו בדורוחוי 15,866 תושבים, 5,788 מתוכם יהודים. בתחילת 1940 רוכזו בדורוחוי יהודים מכל הכפרים באזור, לאחר שגורשו מבתיהם. ב-1 ביולי 1940 ביצע הצבא הרומני פוגרום ביהודי המקום. ערך מורחב – פרעות דורוחוי בשנת 2011 מנתה העיר 22,600 תושבים, ירידה לעומת שנת 2002 אז נמנו 31,073 תושבים. יהודים התיישבו בדורוחוי לראשונה במאה ה-17. ב-1803 היו בדורוהוי 600 משפחות יהודיות. בשנת 1859 מנתה הקהילה 3,031 אנשים (בערך מחצית מהאוכלוסייה) בשנת 1899 הכמות עלתה ל 6,804 (יותר ממחצית מהאוכלוסייה) בשנות ה-30 ירדה הכמות ל 5,788 אנשים. האוכלוסייה היהודית גדלה למעשה לאחר השואה כתוצאה מהתיישבות פליטים בה. ב-1947 חיו בדורוהוי 7,600 יהודים. בעקבות הקמת ישראל ירדה האוכלוסייה היהודית בדורוהוי בהתמדה. בשנת 1956 היו 2,753 יהודים. ב-1966 היו 1,013. עד שנת 2000 נותרו בדורוהוי רק 49 יהודים. הטמפרטורה הגבוהה ביותר שנרשמה באזור זה הייתה 38 מעלות צלזיוס ביום 6 באוגוסט 1905 והנמוכה ביותר הייתה -32.5 מעלות צלזיוס ביום 5 בפברואר 1940. צרפת שאלוט, צרפת אוקראינה הרטה, אוקראינה ישראל מועצה אזורית מטה יהודה, ישראל מולדובה דרוצ'יה, מולדובה איטליה ויאנו, איטליה אובידיו קראנגה ואלכסנדר קרוגלוב (רו'), דורוחוי, אנציקלופדיה של המחנות והגטאות (כרך III, עמ' 673–675), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אתר האינטרנט הרשמי של דורוחוי דורוהוי (רומניה), דף שער בספרייה הלאומית דורוחוי (אורכב 13.08.2006 בארכיון Wayback Machine) - האתר הרשמי של העיר
עיראק אל-מנשייה

עיראק אל-מנשייה (בערבית: عراق المنشيّة; תעתיק מדויק: עראק אלמנשיה), היה כפר ערבי גדול בשפלה כ-20 קילומטרים ממזרח למג'דל (היום אשקלון), בצד הכביש מג'דל-חברון (היום כביש 35, במיקום של אזור התעשייה של קריית גת). הכפר היה שייך לנפת עזה שבמחוז עזה. יש המשערים כי בימי בית שני שכן במקום היישוב היהודי העתיק כפר שחליים. בתקופת השלטון העות'מאני בארץ ישראל הכפר נקרא בשם מנשיית א-שחלין, ושמו התגלגל ברבות השנים לעיראק אל-מנשייה. בקרבת הכפר הוקמה ב-1915 אחת מתחנות הרכבת הצבאית העות'מאנית על מסילת הרכבת מנחל שורק לקוסיימה וב-1917 המנחת הראשון של הטייסת הבווארית ה-304 על אדמת ארץ ישראל. על פי סקר הכפרים שנערך בשנת 1945 שכלל את נתוני הכפר ביחד עם גת, שטחי אדמותיו היו 17,901 דונם טורקי, מתוכם 13,838 בבעלות פרטית של ערבים, והוא מנה 2,010 תושבים ערבים. במלחמת העצמאות במאי 1948, זמן קצר לאחר הכרזת העצמאות ופלישת צבאות מדינות ערב נתפס הכפר על ידי חטיבה 9 של חיל המשלוח המצרי (1948) שהתבססה באזור הכפר והעיירה אל-פאלוג'ה הסמוכה. ב-16 באוקטובר 1948 עם תחילתו של "מבצע יואב" הותקף חיל המשלוח המצרי. הכוח התוקף הורכב מהגדוד השביעי של חטיבת הנגב ומגדוד הטנקים של חטיבה 8. לכוח התוקף לא היה ניסיון בתקיפה משולבת של חיל רגלים ושריון. כוח הרגלים נתקל בהתנגדות קשה ונאלץ לסגת. המצרים החלו להפגיז את הכוח התוקף בתותחים. תוך זמן קצר נגרמו אבדות כבדות והחלה נסיגה מבוהלת. ארבעה טנקים מסוג "הוצ'קס" נפגעו וגם האחרים יצאו מכלל שימוש. ב-22 באוקטובר עם סיומו של "מבצע יואב" נותקה חטיבה 9 המצרית משאר הצבא המצרי שהיה בעזה ונשארה בשטח שנודע כ"כיס פלוג'ה". הכיס כלל בחלקו המערבי את העיירה פלוג'ה ובחלקו המזרחי את הכפר עיראק אל-מנשייה. ב-28 בדצמבר 1948, נר שני של חנוכה, הותקף הכפר עיראק אל-מנשייה על ידי חטיבת אלכסנדרוני במסגרת "מבצע חיסול". ההתקפה נהדפה באבדות כבדות – 87 הרוגים, רובם בני הפלוגה הדתית. עם התפנות כיס פאלוג'ה, שתחם גם את עיראק אל-מנשייה, מחטיבה 9 המצרית המכותרת, עזבו תושביו את הכפר בחסות כוח בינלאומי, ככל הנראה, אונטס"ו. על חורבות עיראק אל-מנשייה נמצא היום חלק מהעיר קריית גת. מבצע יואב מבצע חיסול כיס פלוג'ה מדיה וקבצים בנושא עיראק אל-מנשייה בוויקישיתוף מידע על עיראק אל-מנשייה בקטלוג הספרייה הלאומית עיראק אל-מנשיה (ישראל), דף שער בספרייה הלאומית Sami Hadawi, Village statistics 1945, Classification of Land and Area Ownership in Palestine, Beirut, 1970 דפים סרוקים באתר פלסטין רממברד המתייחס לעיראק אל מנשיה וגת החללים נקברו בפלוג'ה ובדצמבר 1949 הועברו לקבורה בבית הקברות הצבאי נחלת יצחק (חללי עיראק אל-מנשיה הובאו למנוחת עולם, דבר, 9 בדצמבר 1949). לא ברור מתי התרוקן הכפר, מקורות שונים מציינים תאריכים שונים ביניהם סוף פברואר, 1 במרץ ומרץ-אפריל 1949 הגר שיזף, מערכת הביטחון מסתירה בכספות מסמכים על הנכבה. זה מה שהם מספרים, באתר הארץ, 4 ביולי 2019
דגים (סמל)

האם התכוונתם ל... מזל דגים דגים (קבוצת כוכבים)
STS-90

STS-90 הייתה משימתה ה-25 של מעבורת החלל קולומביה. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר. מפקד המשימה - ארצות הברית ריצ'רד סירפוס טייס - ארצות הברית סקוט אלטמן מומחה משימה 1 - ארצות הברית ריצ'רד לינהאן מומחה משימה 2 - ארצות הברית קתרין הייר מומחה משימה 3 - קנדה דייוויד ויליאמס מומחה מעטן 1 - ארצות הברית ג'י באקי מומחה מטען 2 - ארצות הברית ג'יימס פאבלצ'וק המשימה שוגרה ב-17 באפריל 1998 מ-LC-39B ממרכז החלל קנדי. על המעבורת הותקנה מערכת ספייסלאב בעזרתה היה מתוכנן לבצע סדרת ניסויים לחקר השפעת חוסר כבידה על מערכת העצבים. התוכנית הוכנה על ידי מספר מדינות וכללה 31 ניסויים. לצורך ביצוע ניסויים במעבורת היו מספר חיות מעבדה. בנוסף בוצעו ניסויים בתחומים נוספים. כל הניסויים למעט ניסוי עם חולדה בוצעו לפי התוכנית. לקראת סוף המשימה נבדקה הצדקה להארכת המשימה ליום נוסף אך בסופו של דבר הוחלט לפעול לפי תוכנית. לאחר סיום תוכנית ניסויים מעבורת נחתה במסלול נחיתה מס' 33 במרכז החלל קנדי. משימות מעבורות החלל מדיה וקבצים בנושא STS-90 בוויקישיתוף סיכום המשימה באתר נאס"א תיאור המשימה דיווח לעיתונות סרטון על המשימה
ריצ'רד סירפוס

ריצ'רד סירפוס (באנגלית: Richard Alan Searfoss ;‏ 5 ביוני 1956, מאונט קלמנס, מישיגן - 29 בספטמבר 2018, קליפורניה) היה טייס קרב ואסטרונאוט בתוכנית מעבורות החלל של נאס"א. ריצ'רד סירפוס נולד בעיירה שבמישיגן וגדל בפורתסמות' שבניו המפשיר. בשנת 1978 הוא סיים לימודי תואר ראשון באקדמיית חיל האוויר של ארצות הברית. בשנת 1979 הוא קיבל תואר שני במכון הטכנולוגי של קליפורניה. בשנת 1980 הוא סיים קורס טיס והוצב בבריטניה כטייס "F-111 ארדוורק". בהמשך הוא חזר לארצות הברית, שירת במספר בסיסים וקיבל הסמכה כטייס ניסוי. בסך הכול הוא עשה כ-6,000 שעות טיסה. בשנת 1990 סירפוס נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1993 הוא השתתף במשימת STS-58 כטייס של מעבורת החלל קולומביה (ג'ון בלאהה היה מפקד צוות). המטרה העיקרית הייתה בדיקת השפעת חוסר כבידה על פעילות ובריאות אנשי הצוות. במשימת STS-76 בשנת 1996 (קווין צ'ילטון היה מפקד צוות) הוא היה טייס צוות של מעבורת החלל אטלנטיס. זו הייתה משימת המעבורת השלישית שעגנה בתחנת החלל מיר הרוסית והיא נשאה עימה את האסטרונאוטית שאנון לוסיד לשהייה ממושכת בתחנה. בשנת 1998 סירפוס היה מפקד צוות של STS-90 במעבורת החלל אטלנטיס. המשימה העיקרית הייתה ביצוע ניסויים בעזרת מערכת ספייסלאב שתוכננה בסוכנות החלל האירופית וכבר הייתה בשימוש בעבר. בטיסה זו נבדקו השפעות חוסר כבידה על מערכת העצבים. לאחר נאס"א זמן קצר סירפוס היה טייס בחברת "סאות'ווסט איירליינס" ואחר כך חזר לנאס"א כטייס ניסוי. בהמשך הוא השתלב בתעשיית החלל הפרטית. שנים רבות הוא עבד ב-XCOR Aerospace שתכננו כלי לשיגור לחלל. בשנת 2013 הוא מונה לטייס ניסוי ראשי של החברה. החברה פשטה רגל בשנת 2017. אסטרואיד 13157 Searfoss נקרא על שמו. מדיה וקבצים בנושא ריצ'רד סירפוס בוויקישיתוף ביוגרפיה ריאיון עם טרנס וילקאט ריצ'רד סירפוס, במסד הנתונים הקולנועיים IMDb (באנגלית)
בניין משרדים

בניין משרדים הוא סוג של מבנה אדריכלי מסחרי המכיל חללים המיועדים לשמש למשרדים. בעוד שניתן להפוך למשרד כמעט כל חלל בכל בניין, הדרישות הנובעות מתפעול משרדים מודרניים יצרו צורך במבנים ייעודיים למשרדים. דרישות כאלה יכולות לנבוע מאסדרה (למשל דרישה לרמות תאורה, לסידורי נגישות), מסיבות טכניות (למשל, דרישות לחדרי ורשת מחשבים), ועוד. דרישות אלו הביאו ליצירת מבנים מיוחדים אשר מיועדים רק או בעיקר לשימוש כמשרדים. המטרה העיקרית של בניין משרדים היא לספק מקום עבודה וסביבת עבודה משרדית, אך לעיתים קרובות כוללים מבני משרדים יתרונות נוספים: אבטחה (אם כשירות חיצוני ואם כחלק מתכונות המבנה), גמישות בעיצוב הפנימי של משרדים ותשתיות המאפשרות ביצוע שינויים קל יחסית, ואף עיצוב ונראות של המבנה המהווים מסר תדמיתי הן ללקוחות המשרדים והן לעובדיהם, ומהווה שיקול עבור המנהלים בבחירת מיקום המשרד. בנייני משרדים נבנים במגוון רחב מאוד של עיצובים, המושפעים מאוד ממיקומם. בנייני משרדים במרכזי מטרופולין נבנים לעיתים קרובות כגורדי שחקים, המאפשרים שטח משרדים גדול מאוד התופס שטח קרקע קטן. מחוץ למרכזי ערים היכן שהקרקע זולה יחסית נבנים בנייני משרדים בעלי מספר קומות מצומצם, המתפרסים על שטח קרקע רחב. מחוץ לערים קיימים גם "פארקי עסקים" - מתחמים אשר כוללים קמפוס ובו מספר בנייני משרדים. על פי רוב, מתוכננות הקומות בבנייני משרדים כחללים ריקים הכוללים תשתיות במרכזן, אשר לאחר מכן עוברים חלוקה פנימית בהתאם לצורכי המשרדים. כאמור לעיל, צורת בנייה זו מאפשרת גמישות רבה בשינוי החלוקה הפנימית, גם לאחר שזו כבר נבנתה. בנייני משרדים יכולים להיות בבעלות פרטית, ציבורית ואף בבעלות מעורבת. אפשרויות נפוצות הן: בניין משרדים בבעלות חברה פרטית המשמש למשרדי החברה. בניין משרדים ציבורי המשמש גוף ציבורי. בניין משרדים בבעלות מעורבת בו כל משרד נמצא בבעלות גוף אחר. בניין משרדים המופעל על ידי יזם נדל"ן המשכיר שטחי משרד ללקוחות משתנים. בנייני משרדים כוללים לרוב: אזור קבלה הנמצא בכניסה למבנה, פעמים רבות ימצא בו שילוט המפרט את מיקומי המשרדים השונים במבנה, לעיתים גם דלפק עם שירותי מודיעין או אבטחה. חדר ישיבות אחד או כמה. חדרי משרדים או חללים פתוחים. שירותים. מתקני מטבח וחדרים לנוחיות עובדים כחדרי אוכל ועישון. התחזוקה השוטפת הייחודית למבני משרדים כוללת: ניקיון פנים על בסיס יומיומי, תחזוקת המערכות השונות, גינון, הדברת מזיקים, ניקוי חלונות (העשוי להיות כרוך באמצעים מיוחדים, למשל בגורדי שחקים), ועוד. ערך מורחב – גורדי שחקים מוקדמים פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. לבנייני משרדים עשויה להיות השפעה רבה על סביבתם. בנייני משרדים מאכלסים במהלך יום העבודה מספר רב של אנשים, המייצרים תנועה רבה אל הבניין וסביבו - הן של העובדים בבניין והן של המבקרים בו. תכונה זו באה לידי ביטוי בעומסי תנועה, בפתיחה של עסקים בתחום ההסעדה ובתופעות נוספות המאפיינות את הסביבה הקרובה של בנייני משרדים. אזורים הכוללים ריכוז של בנייני משרדים עשויים להיות שוקקי חיים במהלך שעות היום, אך ננטשים בסופו והופכים למעיין "עיר רפאים".
שבץ (פירושונים)

האם התכוונתם ל... שבץ – אירוע חירום רפואי שאבאץ – עיר בסרביה שב"צ – תיכון בגבעתיים אישים: אנטון שבץ – כדורגלן רוסי זרח שבץ – מפקד "ההגנה" בבני ברק וסגן ראש העירייה יורי שבץ – קצין מודיעין סובייטי
שון ראיין

שון ראיין (באנגלית: Shawn Ryan, נולד ב-11 באוקטובר 1966 ברוקפורד, אילינוי) הוא תסריטאי ומפיק טלוויזיה אמריקאי. ראיין יצר והפיק מספר סדרות טלוויזיה ביניהן המגן (2002–2008), היחידה (2006–2009), שקר לי (2009–2011), טיימלס (2016–2018), SWAT (2017–היום) וסוכן הלילה (2023–היום). ראיין גדל ברוקפורד, אילינוי, ארצות הברית. אמו הייתה מורה ואביו רואה חשבון. כילד הוא התעניין בסיטקומים של שנות ה-70. לאחר שסיים את לימודיו במכללת מידלברי, ראיין זכה בפרס המחזאות של נורמן ליר בחסות Columbia Pictures Television (שהפכה מאוחר יותר לסוני). הפרס כלל מענק של 25,000 דולר במזומן ופגישות עם מפיקי הטלוויזיה המובילים של קולומביה. מאוחר יותר הוא הפך לכותב צוות בתוכנית "נאש ברידג'ס" ושימש ככותב/מפיק "באנג'ל", לפני שיצר ופעל ככותב ראשי ב"המגן". בהמשך חבר לדייוויד מאמט כדי לשמש כשואו-ראנר של היחידה. ראיין היה שואו-ראנר של עונה 2 של שקר לי של רשת פוקס. הוא היה שואו-ראנר והמפיק בפועל של הטריירים של FX. הוא גם יצר את דרמת הפשע The Chicago Code. ב-2016 יצר את הסדרה טיימלס יחד עם אריק קריפקי שהופצה על ידי Sony Pictures Television. הסדרה היא סדרת דרמה ומדע בדיוני העוסקת במסע בזמן. בכיכובם של אביגיל ספנסר, מלקולם בארט ומאט לנטר. ב-2017 יצר יחד עם אהרון רחסן תומאס את S.W.A.T שעלתה ב-CBS ב-2 בנובמבר 2017 והופקה על ידי Original Film,‏ CBS Studios ו-Sony Pictures Television. הסדרה המשטרית בכיכובו של שמאר מור – שודרה במשך שש עונות וחודשה לעונה שביעית ואחרונה ב-2023. ב-2023 יצר את הסדרה סוכן הלילה, סדרת טלוויזיה מסוגת מותחן פעולה, בכיכובם של גבריאל באסו ולוסיאני ביוקנן. הסדרה עלתה לשידור בנטפליקס ב-23 במרץ 2023. בארבעת ימיה הראשונים היא הפכה לסדרה השלישית הנצפית ביותר בנטפליקס, ותוך שבוע היא חודשה לעונה שנייה, בניגוד לתכנון שתהיה זו סדרה בעלת עונה אחת. ראיין היה מועמד לפרס כתיבה יוצאת דופן לסדרת דרמה ב-2002 (פרס אמי), ולפרס הומניטאס ב-1998. ריאן נשוי לשחקנית קאתי קאלין ראיין, ששיחקה ב"המגן" וב"קוד שיקגו". יש להם שני ילדים. ברוכים הבאים להוליווד (1998) (תסריט וסיפור) החיים עם לואי (1997–1998) (כותב) נאש ברידג'ס (1997–2000) (כותב) אנג'ל (2000–2001) (כותב) המגן (2002–2008) (יוצר, כותב ומפיק בפועל) היחידה (2006–2009) (כותב ומפיק בפועל) שקר לי (2009–2011) (מפיק בפועל) טרייר (2010) (כותב ומפיק בפועל) The Chicago Code (2011) (יוצר, כותב ומפיק בפועל) מוצא אחרון (2012–2013) (יוצר, כותב ומפיק בפועל) Mad Dogs (2015–2016) (כותב ומפיק בפועל) The Get Down (2016–2017) (מפיק בפועל) טיימלס (2016–2018) (יוצר, כותב ומפיק בפועל) SWAT (2017–הווה) (יוצר, כותב ומפיק בפועל) סוכן הלילה (2023) (יוצר, כותב ומפיק בפועל) מדיה וקבצים בנושא שון ראיין בוויקישיתוף שון ראיין, במסד הנתונים הקולנועיים IMDb (באנגלית) שון ראיין, באתר AllMovie (באנגלית) שון ראיין, במסד הנתונים הקולנועיים KinoPoisk (ברוסית) Meyers, Lawrence (2 ביוני 2010). Inside the TV Writers' Room: Practical Advice for Succeeding in Television. Syracuse University Press. p. 87. ISBN 978-0-8156-3241-2. {{cite book}}: (עזרה) Goldberg, Lesley. "Shawn Ryan: Martin Scorsese Influenced 'The Chicago Code'". The Hollywood Reporter. "Cathy Cahlin Ryan". TV Guide. "Cathy Cahlin Ryan". TV.com. "Shawn Ryan Bio". Yahoo! TV.
סמל גינאה ביסאו

סמל גינאה ביסאו הוצג לראשונה מעט לאחר קבלת העצמאות מפורטוגל בשנת 1973. הוא מציג באופן בולט כוכב שחור, המסמל את אפריקה. הצדף המאגד שני ענפי זית בתחתית מסמל את קרבתה של המדינה לים. במרכז מופיע המוטו של המדינה, בפורטוגזית - Unidade, Luta, Progresso (איחוד, מאבק, קדמה). דגל גינאה ביסאו המנון גינאה ביסאו מדיה וקבצים בנושא סמל גינאה ביסאו בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
עונת 2022/2023 בליגה האדריאטית

עונת 2022/2023 בליגה האדריאטית היא העונה ה-22 של הליגה האדריאטית, ליגת הכדורסל האזורית של קבוצות יוגוסלביה לשעבר (בוסניה והרצגובינה, קרואטיה, מונטנגרו, מקדוניה הצפונית, סרביה וסלובניה). זו הפעם הראשונה מאז עונת 2017/2018 בה קבוצה מקדונית בתחרות. פרטיזן בלגרד זכתה בליגה בפעם השביעית בתולדותיה והראשונה מאז 2013 לאחר ניצחון על יריבתה העירונית הכוכב האדום 3–2 בסדרת הגמר. 14 קבוצות התמודדו בליגה בעונה זו. מזט סקופיה המקדונית, שסיימה כסגנית הליגה האדריאטית השנייה, עלתה במקומה של קרקה נובו מסטו הסלובנית. העונה הסדירה החלה ב-1 באוקטובר 2022 והסתיימה ב-16 באפריל 2023. מקור: הליגה האדריאטית שמונה הקבוצות שדורגו ראשונות בעונה הסדירה העפילו לפלייאוף, שיתקיים בסדרות הטוב מ-3 (למעט הגמר, שנערך בפורמט סדרת הטוב מ-5). הקבוצה במקום ה-13 בעונה הסדירה של הליגה האדריאטית הראשונה, בוראץ צ'אצ'אק, וסגנית אלופת הליגה האדריאטית השנייה, הליוס דומז'אלה, שיחקו סדרת הטוב מ-3 על מקום בעונה הבאה בליגה הראשונה. בוראץ ניצחה 2–1 (96–78, 101–107, 97–67) ונשארה בליגה הראשונה. מקור: הליגה האדריאטית פרטיזן בלגרד זכתה באליפות הליגה האדריאטית, באתר ONE‏, 22 ביוני 2023 "Conclusions of the ABA League j.t.d. Assembly : ABA League". הליגה האדריאטית (באנגלית). נבדק ב-2021-04-21. "AdmiralBet ABA League". mozzartsport.com. נבדק ב-15 בספטמבר 2022. {{cite web}}: (עזרה) "Eight teams to participate in 2022/23 AdmiralBet ABA League Playoffs". הליגה האדריאטית. נבדק ב-15 בספטמבר 2022. {{cite web}}: (עזרה) "Conclusions of the remote ABA League j.t.d. Assembly". aba-liga.com. נבדק ב-15 בספטמבר 2022. {{cite web}}: (עזרה) "2022/23 Regular Season NLB MVP: Luka Božić (Zadar)". aba-liga.com. נבדק ב-27 באפריל 2023. {{cite web}}: (עזרה) "Regular Season Top Scorer: Hunter Hale (Borac Mozzart)". aba-liga.com. נבדק ב-25 באפריל 2023. {{cite web}}: (עזרה) "2022/23 Best Defensive Player: Mathias Lessort (Partizan Mozzart Bet)". aba-liga.com. נבדק ב-26 באפריל 2023. {{cite web}}: (עזרה) "2022/23 Top Prospect: Nikola Đurišić (Mega MIS)". aba-liga.com. נבדק ב-25 באפריל 2023. {{cite web}}: (עזרה) "2022/23 Coach of the Season: Željko Obradović (Partizan Mozzart Bet)". aba-liga.com. נבדק ב-26 באפריל 2023. {{cite web}}: (עזרה) "Božić, Campazzo, Lessort, Exum and Punter form the Ideal Starting Five". www.aba-liga.com. "NLB MVP OF OCTOBER: LUCA VILDOZA (CRVENA ZVEZDA MTS)". aba-liga.com. נבדק ב-2 בנובמבר 2022. {{cite web}}: (עזרה) "NLB MVP OF NOVEMBER: PAULIUS VALINSKAS (FMP MERIDIAN)". aba-liga.com. נבדק ב-30 בנובמבר 2022. {{cite web}}: (עזרה) "NLB MVP OF DECEMBER: Yogi Ferrell (Cedevita Olimpija)". aba-liga.com. נבדק ב-5 בינואר 2023. {{cite web}}: (עזרה) "NLB MVP OF JANUARY: Facundo Campazzo (Crvena zvezda Meridianbet)". aba-liga.com. נבדק ב-31 בינואר 2023. {{cite web}}: (עזרה) "NLB MVP OF FEBRUARY: Nemanja Nedović (Crvena zvezda Meridianbet)". aba-liga.com. נבדק ב-21 בפברואר 2023. {{cite web}}: (עזרה) "NLB MVP OF MARCH: MATEJ RUDAN (MEGA MIS)". aba-liga.com. נבדק ב-3 באפריל 2023. {{cite web}}: (עזרה)
אודסקי וסטניק

אודסקי וסטניק (ברוסית: Одесский вестник, מילולית: המבשר (או: המגיד) של אודסה) היה עיתון שיצא לאור בעיר אודסה שבאימפריה הרוסית בין השנים 1827–1893 בשפה הרוסית והצרפתית. העיתון יצא לאור בפקודת הנסיך מיכאיל סמיונוביץ' וורונצוב (אנ') בעריכתם של אלכסיי ליובשין (הוא אלכסיס דה לבשין (צר')) ואחרים. בראשית שנות ה-40 של המאה ה-19 עבר העיתון להתפרסם ברוסית בלבד והחל מ-1833 נוספו לו מוספים ספרותיים שכללו סיפורים קצרים, יומני מסע ועוד. אלכסנדר טרויניצקי (רו') היה העורך שביסס את העיתון והפך אותו לאחד הפופולריים ביותר בקרב תושבי אודסה, הוא התמנה ב-1834 ושימש בתפקיד העורך קרוב ל-23 שנים. במשך רוב ככל שנות פעילותו היה העיתון כפוף ישירות לשלטונות העיר אודסה. לאחר שנים של אי־יציבות בשנות ה-80 של המאה ה-19 חדל העיתון מלהתפרסם באוגוסט 1893. אוסף מלא של כל גליונות העיתון ההיסטוריים מצוי בספרייה המדעית הלאומית של אודסה. ב-1991, קרוב למאה שנה לסגירתו של העיתון, הוקם עיתון חדש בשם זה באודסה שבאוקראינה, עורכי העיתון החדש מיתגו אותו כפרסום המשך ל'אודסקי וסטניק' המקורי, ואף חגגו ב-2007, חגיגות 180 שנה לעיתונם 'הוותיק בעיתוני אוקראינה'. מדיה וקבצים בנושא אודסקי וסטניק בוויקישיתוף הערך 'אודסקי וסטניק', במילון האנציקלופדי של ברוקהאוס ואפרון (אנ'), מוקלד באתר ויקיטקסט ברוסית (ברוסית) רשימת אוספי הספרייה. ערך זה הוא קצרמר בנושא אוקראינה ובנושא רוסיה. אתם מוזמנים לתרום לוויקיפדיה ולהרחיב אותו.
רודה ענתר

רודה עבד אל-חסן ענתר (בערבית: رضا عبد الحسن عنتر, תעתיק מדויק: רד'א עבד אלחסן ענתר; נולד ב-12 בספטמבר 1980) הוא כדורגלן עבר לבנוני ששיחק בעמדת הקשר. ענתר נולד בפריטאון בירת סיירה לאון למשפחה ממוצא לבנוני ובגיל צעיר חזר עם משפחתו ללבנון. התחיל לשחק כדורגל בקבוצת הכדורגל של טדאמון צור. בעונת 1998/1999 ערך את הופעת הבכורה שלו בקבוצה הבוגרת ואף הבקיע את שער הבכורה שלו במשחק זה במשחק בו ניצחה טדאמון 1-3 את צפאא ביירות. בקיץ 2001 ענתר הושאל להמבורג מהבונדסליגה, לאחר שמאמן נבחרת לבנון תיאו בקר המליץ עליו לראשי המועדון. ב-11 באוגוסט ערך את הופעת הבכורה שלו בקבוצה בתיקו 1-1 נגד מינכן 1860. ב-2 במרץ 2002 הבקיע את שער הבכורה שלו בקבוצה בניצחון 1-3 נגד נירנברג. בהמבורג שיחק שנתיים כשחקן מושאל בסיומן חתם בפרייבורג אליה הגיע כשחקן חופשי. בתחילת העונה נפצע לכן ערך את הופעת הבכורה שלו בקבוצה רק בדצמבר 2003 בה כבש שלושער בניצחון 2-4 נגד בוכום. בשנת 2007 ענתר חתם לשנתיים בפ.צ. קלן ביחד עם עמיתו לנבחרת יוסף מוחמד. ב-10 באוגוסט ערך את הופעת הבכורה שלו בקבוצה בניצחון 0-2 נגד זנקט פאולי. ב-23 במרץ הבקיע את שער הבכורה שלו בקבוצה בבעיטת מספריים בניצחון 1-2 נגד ווין ויסבאדן, שנבחר כשער החודש בבונדסליגה השנייה. במחזור הלפני אחרון של העונה, ענתר כבש צמד בניצחון 0-2 נגד מיינץ 05 שהבטיח לקבוצתו עלייה לבונדסליגה. בפברואר 2009 שוחחר מהמועדון. ב-16 במרץ 2009 הצטרף לשאנדונג לוננג מליגת העל הסינית תמורת 700 אלף אירו. במחזור הראשון של עונת 2012 הבקיע את בהפסד 2-1 נגד גוויג'ואו רנה. בדצמבר 2013 חתם בג'יאנגסו סיינטי והצטרף אליה חודש לאחר מכן. ב-8 במרץ ערך את הופעת הבכורה שלו בקבוצה בניצחון 0-1 נגד גוויג'ואו רנה. ב-16 בינואר 2015 הצטרף להאנגג'ו גרינטאון. בשנת 2016, ענתר חזר ללבנון וחתם בטדאמון צור מועדון נעוריו ולקראת סיום העונה הודיע על פרישה מכדורגל. ענתר זומן לראשונה לסגל הנבחרת הצעירה של לבנון בשנת 1998 ובאותה שנה זומן לראשונה לסגל הנבחרת הבוגרת. ב-18 באוגוסט 1998 ערך את הופעת הבכורה שלו בנבחרת בהפסד 1-0 לארמניה. ב-25 במאי 2000 הבקיע את כבש את שערו הראשון בנבחרת בניצחון 2–0 נגד קירגיזסטן. בשנת 2001 ענתר הבקיע ששה שערים בנבחרת דבר שהוביל את מאמן הנבחרת תיאו בקר הגרמני להמליץ עליו להמבורג מהבונדסליגה. ב-24 בדצמבר 2022 כבש שלושער בניצחון 2-4 נגד תימן. ב-25 במרץ 2013 הודיע על פרישה מהנבחרת בגלל עומס שהרגיש, אולם כחצי שעה לאחר מכן הודיע על חזרה לנבחרת. ב-5 במרץ 2014 רשם את משחקו האחרון בנבחרת בניצחון 2-5 נגד תאילנד ואף כבש בו שערו האחרון בנבחרת. אחיו הבכור פייסל הוא גם כדורגלן עבר. בנוסף להיותו דובר ערבית הוא דובר גם אנגלית, גרמנית ומנדרינית. המבורג גביע הליגה הגרמנית: 2003 פרייבורג הבונדסליגה השנייה: 2002/2003 שאנדונג טאיישן ליגת העל הסינית: 2010 אישיים הנציג הלבנוני בIFFHS שחקן העונה בליגת העל הלבנונית: 2000/2001 נבחרת העונה בליגת העל הלבנונית: 1999/2000, 2000/2001 מדיה וקבצים בנושא רודה ענתר בוויקישיתוף רודה ענתר, באתר Transfermarkt רודה ענתר, באתר Fussballdaten.de (בגרמנית) רודה ענתר, באתר Soccerway רודה ענתר, באתר WorldFootball.net רודה ענתר, באתר National Football Teams רודה ענתר, באתר FootballDatabase.eu פרופיל המאמן, באתר Transfermarkt
אירל ג'אן

אירל ג'וד ג'אן (באנגלית: Earl Jude Jean; נולד ב-9 באוקטובר 1971) הוא כדורגלן עבר סנט לוסי ששיחק בעמדת החלוץ. ג'אן התחיל את הקריירה שלו בקבוצות כדורגל בליגות הנמוכות בפורטוגל. בקיץ 1993 חתם בלסה מהליגה השנייה והיה שותף לעלייה של המועדון בליגת העל הפורטוגזית, אולם בסוף השנה חתם בפלגייראס. בקיץ 1996 חתם באיפסוויץ' טאון מהפוטבול ליג צ'מפיונשיפ, ממנה עבר כעבור זמן קצר לרות'רהאם יונייטד ולאחר מכן בפליימות' ארגייל. בהמשך הקריירה שיחק בוו קונקשן מטרינידד וטובג, היברניאן, חפיי שואנגי וסיים את הקריירה שלו בסאן חואן ג'בלוטה. במדיה האחרונה אף שימש כמאמן לאחר פרישתו לתקופה של כחצי שנה. מאז 2010 ג'ן משמש כעוזר מאמן בוו קונקשן. אירל ג'אן, באתר Transfermarkt אירל ג'אן, באתר National Football Teams אירל ג'אן, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אירל ג'אן".
מוסדות ירים משה

מוסדות ירים משה הם קבוצת מוסדות הכוללים ישיבה גדולה, ישיבה קטנה, בית ספר יסודי לבנות וסמינר לבנות ותלמוד תורה לבנים. כולם בראשות הרב עזרא ניסן מוסדות ירים משה הוקמו לאורך השנים על ידי הרב עזרא ניסן, למשפחות בני תורה מהציבור החרדי-ספרדי. המוסדות מתאפיינים בשמרנות ובאדיקות רוחנית, והם נותנים מענה למשפחות מתושבי האזור ומהפריפריה. הישיבה הוקמה על ידי הרב עזרא ניסן בא' באלול ה'תשנ"ג ספטמבר 1993. בתחילתה שהתה בשכונת הבוכרים (במבנה המשמש כיום את ישיבת תפארת שלמה), משם עברה למבנה ברחוב רש"י ומשם למשכנה, נכון ל-2024, ברחוב מלכי ישראל בירושלים. בשנת ה'תשפ"ג יצאה הישיבה לקמפיין "נפשנו חכתה" למען הקמת בניין לישיבה, וגייסה כ-9,000,000 ש"ח. רמי"ם בישיבה הגדולה: הרב אלחנן פרץ הרב אליהו מונסינג הרב שמעון ניסן רמי"ם בישיבה הקטנה: הרב אליאב נדף -משגיח הרב רונן טוויג הרב ציון דרורי הרב יעקב עמר סגנון הישיבה נחשב לשמרני מאוד, והאווירה בה מלוכדת ומשפחתית. התלמידים והבוגרים מחזיקים בקשר קרוב לראש הישיבה ורבים מהם מתאמצים אחר נישואיהם לגור בסמיכות לישיבה. בישיבה הקטנה הסיגנון פתוח מאוד ומשוחררים מאוד את הבוחרים המשטר בישיבה הקטנה חלש. בישי"ק יש כ45 תלמידים בישי"ג יש כמעט 200 תלמידים בכולל יש כמעט 50 אברכים בית הספר ירים משה הוא בית ספר יסודי שהוקם בשנת 2002 על ידי הרב עזרא ניסן, כבית ספר שמור למשפחות בני תורה מהזרם החרדי-ספרדי. בית הספר מתאפיין בקו שמרני ואדוק מאוד. בית הספר שוכן ברחוב מלכי ישראל בירושלים, ולומדות בו מעל מאה תלמידות. סמינר לבנות ירים משה הוא מסגרת לימודית המשכית לבית הספר היסודי "ירים משה", ורוב מוחלט של התלמידות הלומדות בו למדו לפני כן בבית הספר היסודי. הסמינר אף הוא מתאפיין בשמרנות ואדיקות גבוהה, ושמירת ההלכה והמורשת הספרדית. הסמינר הוקם ב־2001. הסמינר שוכן ברחוב יהודית בירושלים, ולומדות בו מעל מאה בנות. מוסדות ירים משה באתר גיידסטאר מוסדות ירים משה באתר עולם התורה הקפות שניות בישיבת רינת התורה באתר יוטיוב סרטון על ישיבת רינת התורה באתר יוטיוב קמפיין "נפשנו חכתה" - ישיבת רינת התורה, באתר צ'רידי, ‏תמוז ה'תשפ"ג בית ספר ירים משה באתר אינדקס מוסדות ושירותים ישי כהן, ‏מאות תלמידות חרדיות הפגינו נגד ניר ברקת: "די לקיפוח", באתר כיכר השבת, 2 בספטמבר 2015 סמינר ירים משה באתר אולסקול